สวัสดีค่ะ หนูได้ไปถอนฟันมาวันพุธที่15ถอนฟันกรามซี่ที่3ออก พอหลังจากถอนเสร็จยาชาเริ่มหมดฤทธิ์แต่จะมีแค่ตรงช่วงปากที่ยังชาอยุ่ พอวันรุ่งขึ้นรู้สึกปวดกรามปวดในหูเริ่มเจ็บคอจนดูอาการถึงวันอาทิตย์ตื่นขึ้นมามีน้ำไหลออกจากหูปวดในหูมากๆปวดกรามมากๆรุ้สึกเจ็บคอมากขึ้นจนวันจันทร์เลยกลับไปหาคนที่ถอนฟันให้ได้ถามอาการ เลยบอกว่าสงสัยวันที่ถอนฟันดึงแล้วโยนแรงจนกรามมันเคลื่อนหนูก็ตกใจนึดนึงก็เลยให้ยาฆ่าเชื้อกะยาแก้ปวดกล้ามเนื้อมากินถ้าใน3-4วันไม่ดีขึ้นให้กลับมาหาอีกครั้ง ตอนนี้รุ้สึกเจ็บคอมากกะปวดตรงกรามและปวดในหูมากในคอมันบวมแล้วปวดมาก อยากทราบว่ามันจะอัตรายมั้ยคะกังวลมากๆเลยตอนนี้
สวัสดีค่ะ อาการเจ็บคอ ปวดหู ปวดกรามหลังการถอนฟันนั้น อาจจะเกิดจากเส้นประสาทที่บริเวณฟันและใบหน้าได้รับการบาดเจ็บหลังการถอนฟัน หรือเกิดจากข้อที่กรามเคลื่อนก็เป็นได้ ซึ่งมักเป็นอาการชั่วคราว เป็นมากแค่ประมาณ 24-48 ชั่วโมงแรก และจะค่อยๆทุเลาลงไปโดยอาการกรามเคลื่อนที่แพทย์กล่าวมานั้น ถ้าไม่ได้เคลื่อนมาก อาจจะรักษาตามอาการ เช่นงดการขยับมากๆ ให้รับประทานยาแก้ปวด และติดตามอาการแต่หากหลังได้ยามาแล้ว ยังเจ็บคอและปวดกรามมากขึ้นเรื่อยๆ อาจจะเป็นการเคลื่อนที่ค่อนข้างเยอะ หรือมีการฉีกขาดของเส้นเอ็นรอบๆร่วมด้วย แนะนำการกลับไปพบแพทย์ที่ทำการถอนฟันให้เพราะแพทย์น่าจะทราบสาเหตุได้ดีที่สุด และรักษาตามสาเหตุนั้นๆ ยังไม่ต้องกังวลมากจนเกินไป ให้กลับไปปรึกษากับแพทย์ รับประทานยาแก้ปวดเพื่อบรรเทาอาการ ประคบเย็น รับประทานอาหารอ่อนๆได้ก่อนในขณะนี้